
NR. SC2017-4562/24.02.2017  



REFERAT
privind aprobarea bugetului de venituri si cheltuieli pentru anul 2017 al SC Compania Locală de Termoficare Colterm SA


	La stabilirea  bugetului de venituri şi cheltuieli pentru anul 2017 s-au avut în vedere realizările preliminate ale anului 2016. 
	Principalii indicatori prevăzuţi în bugetul de venituri şi cheltuieli şi elementele avute în vedere sunt :
	- aplicarea cotei standard de TVA (19%), conform art.291 din  Legea 227/2015, începând cu data de 01.01.2017,  rezultând astfel preţul local de producere, transport şi distribuţie şi furnizare  a energiei termice de 374,26 lei/Gcal (inclusiv TVA) şi  preţul local al energiei termice facturată populaţiei de 242,00 lei/Gcal (inclusiv TVA) , aprobat prin HCL 265/20.12.2016  ;
	- asigurarea din bugetul local a sumelor necesare acoperirii diferenţei de preţ pentru energia termică prognozată a se factura populaţiei pentru întreg anul 2017, în valoare de 45,254  milioane lei, inclusiv TVA.
	- livrarea unei cantităţi de energie electrică de 30.900 MWh şi a unei cantităţi  de energie termică de 509.281 Gcal;
            - pentru anul 2017 s-a prevăzut un profit de 1,17 milioane lei;
	- realizarea de venituri de 125,2 milioane lei, din care: din energie electrică de 5,8 milioane lei, din energie termică de 113,4 milioane lei  şi din alte activităţi (vânzări de fier vechi, tarife pentru serviciile conexe, lucrări în regie proprie, venituri finaciare şi altele) de 6,0 milioane lei;
 	- principalele cheltuieli sunt: cu combustibilii (cărbune şi păcura) în valoare de 67,186 milioane lei, cu combustibil (gaz) în valoare de 52,379 lei , cu apa şi energia electrică în valoare de 11,870 milioane lei,  cu personalul de 44,785  milioane lei din care de natură salarială de 35,51 milioane lei. 
		Având în vedere adresa SC Compania Locală de Termoficare Colterm SA cu nr. RE2017-000197/06.02.2017, prin care societatea solicită aprobarea bugetului de venituri şi cheltuieli şi îl fundamentează;
	Având în vedere prevederile art.4 alin. (1) lit. c) din Ordonanţa Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară,


PROPUNEM:

1. Aprobarea prin Hotărâre a Consiliului Local al Municipiului Timişoara a bugetului de venituri şi cheltuieli pentru anul 2017 al SC Compania Locală de Termoficare Colterm SA.

